ועדת הכלכלה, כנסת 20, פרוטוקול מספר 450, 2017-02-21 14:00

רועי פולקמן: היום אנחנו מציינים שני ימים מיוחדים בכנסת: יום המאבק בעוני ויום הקהילה הגאה.

רועי פולקמן: האמת היא שיש הרבה דיונים בוועדות.

רועי פולקמן: אני מניח שגם פה היו כל מיני דיונים בהקשר הזה.

רועי פולקמן: כמו שאתם יודעים, החוק הזה וכל הנושא של הטיפול בבני זוג ובבנות זוג של משרתים במילואים הוא סוגיה מהותית.

רועי פולקמן: זו אג'נדה מרכזית של יו"ר הוועדה הקבוע, חבר הכנסת כבל, שהוא יו"ר שדולת המילואים.

רועי פולקמן: הייתי שותף להגשת החוק הזה.

רועי פולקמן: זו רק ההתחלה.

רועי פולקמן: לא מעט נושאים טופלו לאורך שנים לגבי משרתי המילואים, ובצדק.

רועי פולקמן: לא פעם שוכחים שהיחידה הלוחמת היא התא המשפחתי.

רועי פולקמן: מי שצריך להתמודד עם האתגר של שירות המילואים הוא לא רק משרת המילואים הפעיל, אלא היחידה המשפחתית שמתמודדת עם הקשיים הנלווים.

רועי פולקמן: אנחנו נקרא את החוק.

רועי פולקמן: המטרה היא לאשר אותו היום לקריאה ראשונה.

רועי פולקמן: יש שתי סוגיות שכרגע אין הסכמה בינינו לבין הממשלה.

רועי פולקמן: אחת הסוגיות היא סוגיית ה-5 או 6 ימים.

רועי פולקמן: אנחנו נפתח את זה כאן.

רועי פולקמן: אני כופר מכל וכל על כך שיש פה משמעות תקציבית.

רועי פולקמן: אם אני אשתכנע שהמגבלה של 6 ימים היא מגבלה לא אפקטיבית כיוון שרוב השבועות הם 5 ימים, זה יהיה הבסיס.

רועי פולקמן: נדון בזה, אם צריך, לקריאה שנייה ושלישית.

רועי פולקמן: הנושא השני הוא החרגת השב"כ והמוסד במצבי חירום.

רועי פולקמן: לגבי זה יהיה דיון של נוסח.

רועי פולקמן: אני כבר אומר לכם, זה לא ייכנס לנוסח הקריאה הראשונה, אבל אנחנו פתוחים לדון בזה לקראת הקריאה השנייה והשלישית.

רועי פולקמן: הבנתי שיש כמה רעיונות לנוסחים בעניין הזה.

רועי פולקמן: אני לא מרגיש שזה בשל להיום.

רועי פולקמן: אנחנו מבינים את הצורך בעניין הזה.

רועי פולקמן: נמצא נוסח שמאפשר לייצר החרגות במצבי חירום.

<יפעת גרינפלד: אם זה יחול על גופי ביטחון אחרים, אין שום סיבה שזה לא יחול על המשטרה.

רועי פולקמן: לא נכריע בזה היום.

רועי פולקמן: מדובר רק על מצבי חירום.

רועי פולקמן: זה רק בתנאים מאוד מסוימים.

רועי פולקמן: אנחנו לא חושבים שזה צריך להיות גורף.

רועי פולקמן: צריך לבחון במה המשטרה שונה מגורמי ביטחון אחרים במצבי חירום.

רועי פולקמן: בדברי ההסבר נכתוב שהדבר הזה ייבחן לקראת קריאה שנייה ושלישית.

רועי פולקמן: אנחנו נבחן גם את סוגית הימים.

רועי פולקמן: החוק יציין 5 ימים, ודאי לקריאה הראשונה, ולאחר מכן נבחן את הסוגיה, מה המשמעויות.

רועי פולקמן: אני כופר בעניין שיש כאן איזו שהיא עלות תקציבית למישהו.

רועי פולקמן: כל האמירה שיש לחוק הזה עלות תקציבית, היא אמירה שאין לה על מה להתבסס.

רועי פולקמן: גם לא הגישו הערכת עלות.

רועי פולקמן: אין פה עלויות.

רועי פולקמן: הדיון הזה על שעה הוא שולי לחלוטין.

רועי פולקמן: אי אפשר להוכיח את זה מקצועית, אי אפשר לטעון את זה.

<לאה ורון: משרד האוצר אמור להודיע אם בהצעת החוק כרוכה עלות תקציבית מאוצר המדינה.

רועי פולקמן: ברור שאין כאן עלות תקציבית מאוצר המדינה, כי משכורת היא משכורת.

רועי פולקמן: אפשר לדווח על אובדן שעות.

רועי פולקמן: גם על אובדן שעות אני חולק.

רועי פולקמן: כשאישה שבעלה במילואים מגיעה חצי שעה יותר מאוחר בבוקר, אף אחד לא סופר את השעות האלו.

רועי פולקמן: זה המצב הנהוג היום.

רועי פולקמן: אני מכיר את זה מעיריית ירושלים, אני מכיר את זה ממשרדי הממשלה.

רועי פולקמן: האמירה כאילו ייפגעו השעות, זה כמו להגיד שאם מחר בבוקר נשנה את סוג נס הקפה במשרדי הממשלה, תהיה גדילה בעלות כי אנשים ישתו יותר.

<ד': אדוני דיבר על שעת חירום.

<ד': אנחנו סייגנו את זה לצורך מבצעי חיוני.

<ד': שעות החירום שלנו הן לא בהכרח חופפות לשעות החירום במדינה.

<ד': הורדנו את שעת החירום מהנוסח שתיאמנו מול הלשכה המשפטית של הוועדה.

<ד': כתבנו את המילים "צורך מבצעי חיוני", כדי לסייג את זה לאותם מקרים שבהם השירות נמצא בסוג של שעת חירום אבל במדינת ישראל לא מוכרז כזה מצב.

רועי פולקמן: צריך יהיה לראות מתי זה חורג מהרגיל.

רועי פולקמן: אם זו הנורמה - -

<ד': זו לא תהיה הנורמה.

רועי פולקמן: כל הגופים הביטחוניים מבצעים פעילות מבצעית שוטפת.

<ד': אנחנו דיברנו על צורך מבצעי חיוני, על הנמקה של ראש השירות.

<ד': לא דיברנו על משהו גורף.

<אביטל סמפולינסקי: אפשר לכתוב שבדברי ההסבר תיבחן החרגה של גופי ביטחון בנסיבות מיוחדות.

<ד': בסדר גמור.

<ענת מימון: הצעת חוק עבודת נשים (תיקון – זכות להיעדר מעבודה בעת שירות מילואים של בן הזוג), התשע"ז-2017.

<ענת מימון: תיקון סעיף 7.

<ענת מימון: 1.

<ענת מימון: בחוק עבודת נשים, התשי"ד – 1954, בסעיף 7(ג), אחרי פסקה (5) יבוא: "(6) (א) בתקופה שבה בן זוגה שוהה בשירות מילואים, כהגדרתו בחוק שירות המילואים, התש"ס-2008 – שעה אחת ביום, החל מהיום הראשון לשירות המילואים, ובלבד שמתקיימים התנאים הבאים: (1) תקופת המילואים של בן הזוג לא תפחת מחמישה ימים רצופים; (2) העובדת היא בעלת מחוייבות משפחתית; (3) העובדת מועסקת במשרה מלאה, לפי הנהוג במקום העבודה; (4) העובדת הודיעה למעסיקה על מימוש הזכות לפי פסקה זו; השר רשאי לקבוע הוראות לעניין מסירת הודעה כאמור למעסיק; (5) בימי ההיעדרות לפי פסקה זו, העובדת אינה נעדרת מעבודתה לפי הוראות פסקה (3).

רועי פולקמן: אני מבין שזה חוק עבודת נשים, לכן הנוסח הוא בלשון נקבה.

רועי פולקמן: האם לא צריך לציין שזה יחול גם על בן או בת הזוג מאותו המין?

<ענת מימון: חוק עבודת נשים מנוסח כולו בלשון אישה.

<ענת מימון: הזכויות ניתנות פה לנשים.

<ענת מימון: בפסיקה מקובל לראות שחלק מהזכויות ניתנות גם לזוגות בני אותו מין.

<ענת מימון: יש הרחבות כאלו בפסקה.

<ענת מימון: כרגע, כשאנחנו עושים את החקיקות, אנחנו עדיין מנסים לדבוק בנוסחים של הסעיפים האחרים, כדי לא ליצור שוני בין הזכות הזאת לזכויות אחרות שניתנות מכוח החוק ומנוסחות בצורה של אישה ובן זוגה.

רועי פולקמן: השאלה אם אפשר להבהיר פה שאכן זה חל גם על בן זוג.

<ענת מימון: החשש הוא שהבהרה בעניין ספציפי כזה היא גריעה מזכויות אחרות שהיום מוחלות.

<ענת מימון: בזכויות אחרות אין הבהרה כזאת.

<ענת מימון: הנטייה היא לא לעשות את זה כרגע.

<ענת מימון: אני מסכימה שצריך לעשות איזו שהיא רביזיה מקיפה בחוק עבודת נשים.

<ענת מימון: אני חושבת שאם עושים את זה כטלאי על טלאי, זה רק יכול לעשות נזק מבחינה רוחבית.

<ליאור גרוסמן: אם ממילא לא מתקננים, מה ההצדקה לשינוי?

רועי פולקמן: הטענה היחידה שאני טוען, ואני אשמח לשמוע התייחסות מהצבא לגביה, זה שהסיפור של 6 ימים זה סף שמחריג המון.

רועי פולקמן: למה?

רועי פולקמן: כי בדרך כלל פעילות - לצורך העניין אימון - מתנהל על פני 5 ימים.

רועי פולקמן: בדרך כלל יום שישי זה לא יום שמבצעים בו פעילות מילואים רגילה, רק אם יש רצף של תעסוקה מבצעית.

רועי פולקמן: ברגע שאתה אומר 6 ימים רצופים, זה מחריג.

רועי פולקמן: יכול להיות שאחד הפתרונות, לאור הפתרונות שאת מעלה, זה להגדיר זמן מסוים, נניח 5 או 6 ימים על פני 10 ימים רצופים, כדי להגיד שאנחנו מחריגים.

רועי פולקמן: אם אדם עשה אימון של 5 ימים, יכול להיות שזה לא מצדיק.

רועי פולקמן: יכול להיות שאני יכול לקבל את זה שאם אדם עשה בסך הכל 5 ימים אימון, אין פה איזה עניין דרמטי.

רועי פולקמן: אנחנו מדברים על רצפים.

רועי פולקמן: היה פה הבדל מסוים בין החוק שלי לחוק של חבר הכנסת כבל.

רועי פולקמן: אני דיברתי על צו 8.

רועי פולקמן: היו כאן הסכמות על הרחבה.

רועי פולקמן: אני רוצה להבין מה המשמעות של זה, למה זו דרמה אם עושים את השינוי הזה.

<ליאור גרוסמן: אנחנו קיבלנו נתונים ממשרד הביטחון לגבי ימי מילואים רצופים שהתבצעו בפועל.

<ליאור גרוסמן: יש 6,7,10,12,20 וגם 21 ימים רצופים.

<ליאור גרוסמן: חייבים להבין שהרציונל היה למקד את ההטבה המשמעותית הזאת לאוכלוסייה שנעדרת ממושכות מהבית, למקד את אותה הטבה עבור אותם לוחמים.

<ליאור גרוסמן: המדד של היעדרות ממושכת מהבית הוא מדד שעולה בקנה אחד עם המטרה שלנו, של לכוון את זה לאוכלוסיית הליבה, שזו האוכלוסייה הלוחמת.

<לאה ורון: אולי תאמרי בערך.

<ליאור גרוסמן: הנתונים מסווגים, אני לא יכולה לנקוב בהם בפורום הזה.

<ליאור גרוסמן: אפשר להסדיר דברים כאלה בהמשך.

<ליאור גרוסמן: ההבחנה בין 5 ל-6 ימים היא דרמטית.

<ליאור גרוסמן: אנחנו ייעדנו את ההטבה החשובה הזאת לאוכלוסיית הלוחמת.

<ליאור גרוסמן: כפי שציינתי, יש אנשים שנעדרים 21 ימים רצופים.

<ליאור גרוסמן: זה מתבסס על נתוני אמת, לא על תחזיות.

<ליאור גרוסמן: ההגדלה הזאת מגדילה את העלות המשקית של החוק בסדר גודל של 50%.

<ליאור גרוסמן: אפשר לטעון שאין משמעות לשעות העבודה של עובדי מגזר ציבורי, למרות שאני חושבת שזאת אמירה מאוד בעייתית.

רועי פולקמן: אמרתי שזה משפר פריון.

רועי פולקמן: לא פריון במובן של ילודה, אלא פריון במובן של איכות העבודה.

<ליאור גרוסמן: יש לזה עלות בהקשר של המגזר הציבורי.

<ליאור גרוסמן: כפי שציינתי, סדר גודל של 50%.

<ליאור גרוסמן: זה לא מתואם איתנו, זה לא מה שעבר בממשלה.

רועי פולקמן: הטענה של ליאור ממשרד האוצר היא שהמעבר מ-5 ל-6 ימים הוא רף שמכפיל את העלות המשקית.

<ענת מימון: מה העלות מלכתחילה?

רועי פולקמן: הוועדה לא ראתה נתונים, לכן אין לה את המושגים להבין מה אופי השינוי.

רועי פולקמן: ליאור, מה שאת אומרת זה שמדובר על רף שמכפיל את הימים שיהיו זכאים לקבל בגינם את ההטבה.

רועי פולקמן: למה אני חושב שהעלות לא חשובה?

רועי פולקמן: זו שיטה כלכלנית שאין מאחוריה הרבה תחכום.

רועי פולקמן: גם לא ברור מי ינצל, כמה זה רלוונטי.

רועי פולקמן: מכפילים את זה בימי המילואים.

רועי פולקמן: זה כמו שהם עשו את החישובים האלה בחוק ימי חופשה במשק.

רועי פולקמן: זה סתם.

<ליאור גרוסמן: הטיעון שלי היה מהותי.

רועי פולקמן: אם אני אשים פה 10 כלכלנים, כל אחד ייתן מספר אחר.

רועי פולקמן: לגבי הימ"מים, לגבי זה שאת אומרת שזה מכפיל את כמות הימ"מים שבגינם אפשר לקבל הטבה, אני לא מתווכח.

<ליאור גרוסמן: מעבר לכך.

<ליאור גרוסמן: אנחנו רוצים להתמקד באוכלוסייה לוחמת.

רועי פולקמן: אני מאמין במה שאת מדווחת, אני רק טוען שאם נשים פה 10 כלכלנים, אז יהיו פה 10 דעות שונות על איך מחשבים את העלות.

רועי פולקמן: יש מיליון שיטות לחשב כזה דבר.

רועי פולקמן: כל מספר זוכה.

רועי פולקמן: האמירה היחידה שעליה אני לא מתווכח, וזה כן דורש דיון, היא שזה מכפיל את היקף הזכאים, את כמות הימים המזכים.

<ענת מימון: ככל שייטען שאנחנו מגיעים לעלות של הצעת חוק תקציבית, אנחנו כן נצטרך לקבל את המספרים.

<ענת מימון: אנחנו נצטרך לדעת אם יש פה הכפלה מ-2 מיליון ל-4 מיליון, שאז אנחנו עדיין לא עולים על הרף של הצעה תקציבית, או שאנחנו עולים מעבר ל-7 מיליון.

<יונת ריין ספיר: אנחנו תומכים בגישה של 5 ימים, לאור זה שאנחנו מנסים לראות איך אנחנו מגיעים לקהל יעד גדול יותר שסובל כיום מהקושי של יציאה למילואים של בן הזוג.

<יונת ריין ספיר: אני לא בטוחה שזו עמדת צה"ל הרשמית.

<יונת ריין ספיר: בצה"ל יש חשש שהעלות תתגלגל לפתחו.

<יונת ריין ספיר: בהצעת החוק אין שיפוי למעסיקים.

רועי פולקמן: את יכולה להסביר איך זה יתגלגל לפתחו של צה"ל?

<יונת ריין ספיר: אם מעסיקים ידרשו שיפוי, הם ירצו לגלגל את זה על משרד הביטחון על-מנת שישפה על השעה הזאת.

<יונת ריין ספיר: יש חשש כזה.

<יונת ריין ספיר: בהנחה שלא, קמל"ר תומך בכיוון של 5 ימים.

רועי פולקמן: אני שואל על המהות הטכנית, על המעבר בין ה-5 ל-6 ימים.

רועי פולקמן: אם בחישוב הזה, וזאת נקודה שיכולה לפתור את הקשיים של ליאור, אנחנו יכולים להגדיר ש-6 ימים רצופים לא יכללו את שישי שבת, זה יכול לפתור את הבעיה.

רועי פולקמן: אם שישי שבת לא קוטע רצף, זה פותר את הבעיה.

רועי פולקמן: האמירה כאן אומרת שבשישי שבת משחררים את החיילים.

רועי פולקמן: אם גויסתי מיום רביעי עד יום רביעי או שלישי לאחר מכן, האם בשישי שבת אני נחשב מגויס?

רועי פולקמן: השאלה מה קורה עם סוף השבוע.

<יונת ריין ספיר: זה לא רק סוף שבוע.

<יונת ריין ספיר: כשמישהו יוצא לשבוע שלם, זה אומר שהוא נעדר כל השבוע מהבית.

<יונת ריין ספיר: בדרך כלל בת הזוג לא עובדת ביום שישי.

<יונת ריין ספיר: יום שישי הוא לא משמעותי מבחינת שעות העבודה של המשק, אבל הוא כן משמעותי מבחינת החוויה של המשפחה.

<יונת ריין ספיר: יש מקום לעזור למשפחה גם כשזה רק 5 ימים רצופים.

<יונת ריין ספיר: זו עמדה מהותית.

<אביטל סמפולינסקי: האם כאשר בן אדם מקבל צו לחודש אבל משחררים אותו בשישי שבת הביתה, תקופת המילואים היא כל פעם 5 ימים?

רועי פולקמן: לא.

רועי פולקמן: אם אתה מגויס לחודש, אתה כל הזמן במילואים.

רועי פולקמן: זה נחשב חלק מימי המילואים.

<אופיר קבילו: יש תקופה שנקבעת לחייל המילואים להגיע למילואים.

<אופיר קבילו: אפשר לקצר, אפשר לפצל.

<אופיר קבילו: אם הוא מוזמן לתעסוקה מבצעית, הוא יכול לעשות 3 ימים, לאחר מכן לצאת הביתה, ואז לחזור לתקופה נוספת.

<אופיר קבילו: יש יחידות שבהן האימונים מתקיימים במשך 5 ימים.

<אופיר קבילו: ביחידות הלוחמות זה בדרך כלל 5 ימים ומעלה.

<אופיר קבילו: הקו של 5 ימים ליחידה לוחמת זה לא משהו מנותק כשאנחנו מדברים על יחידות הליבה, על היחידות הלוחמות.

רועי פולקמן: האם 5 או 6 ימים זה עניין מהותי מבחינתכם?

<אופיר קבילו: כל חקיקה שמטיבה עם משרתי המילואים ועם בני המשפחה מקובלת עלינו, היא חשובה.

<אופיר קבילו: יש כאן סוגיות תקציביות.

<אופיר קבילו: אני לא נכנס אליהן, כי אין פה שום שיפוי שנדרש מצד משרד הביטחון.

<אופיר קבילו: אני מתייחס לעובדה שיש יחידות לוחמות שמתאמנות 5 ימים.

<אופיר קבילו: אתה לא יכול להתעלם מזה שבמהלך 5 ימים איש המילואים לא נמצא בבית.

<אופיר קבילו: אם אתה שואל אותי על סוף שבוע, אז סוף שבוע לא רלוונטי.

<אופיר קבילו: צריך לשקול אם זה 5 או 6 ימים.

<מוריה ברבי: אנחנו תומכים ברציונל.

<מוריה ברבי: אנחנו שותפים לעמדה הערכית שעומדת ביסוד ההצעה.

<מוריה ברבי: לעניין השינוי מ-6 ימים ל-5 ימים, אני רוצה להצטרף לדבריה של ליאור ממשרד האוצר.

<מוריה ברבי: העלויות הן על המעסיקים בלבד.

<מוריה ברבי: במסגרת ההסכמות עם האוצר ועם נשיאות הארגונים העסקיים שהייתה חלק מתהליך של קידום התיקון, הוסכם שיהיו לפחות 6 ימים רצופים.

<מוריה ברבי: התמיכה שלנו בתיקון הייתה בכפוף לכך שזה מה שיהיה.

<מוריה ברבי: אם מדובר ב-6 ימים רצופים, מדובר על 7 מיליון שקלים, כך נמסר לנו על ידי האוצר.

<מוריה ברבי: המעבר ל-5 ימים משנה את זה באופן מהותי.

<סיגל סודאי: איגוד לשכות המסחר תומך בהצעת החוק לעניין ההיעדרות.

<סיגל סודאי: גם ברמה הערכית אנחנו שותפים בצורך הזה.

<סיגל סודאי: האישה שצריכה לתמוך בניהול הבית בתקופת היעדרות הבעל הוא מהלך משלים של המילואים.

<סיגל סודאי: כמו שאת המילואים ביטוח לאומי מממן דרך משרד הביטחון, כך לגבי ההיעדרות של השעה הזאת.

<סיגל סודאי: המעסיקים כן מוכנים לשאת בנטל של ההיעדרות.

<סיגל סודאי: אני לא מסכימה שאין לכך עלות תקציבית.

<סיגל סודאי: יש עלות תקציבית, על אחת כמה וכמה על רקע החקיקות שהיו בשנה האחרונה.

<סיגל סודאי: גם היעדרות של שעה גורמת לבעיות ניהול, היא משליכה על עובדים אחרים.

<סיגל סודאי: אי אפשר לנתק את זה מההשתתפות של המעסיקים עצמם בנטל הזה.

<סיגל סודאי: אנחנו נתנגד לעניין של 5 ימים.

<בשארה אלי פאראן: אנחנו תומכים בעיקרון של הצעת החוק.

<בשארה אלי פאראן: בנציבות עשו עבודה עם צוות תומך משפחה.

<בשארה אלי פאראן: הנושא של שעת הורות מוחל לשנה, לא ל-4 חודשים.

<בשארה אלי פאראן: בין החודש הרביעי ועד תום השנה צריך שיהיה סנכרון.

<בשארה אלי פאראן: החוק כאן קובע שלא תהיה זכות כפולה.

רועי פולקמן: אתה אומר שאם לאותה אימא יש שעת הורות לאורך אותה שנה, אז לא יהיה כפל אם בעלה יצא למילואים.

רועי פולקמן: אם יש תינוק שנולד, את אותה שעה היא ממילא מקבלת.

רועי פולקמן: איפה הבעיה?

<בשארה אלי פאראן: יש כפילות.

<בשארה אלי פאראן: הזכות ניתנת אצלנו עד גיל 12, כאשר פה הזכות ניתנת עד גיל 13.

<בשארה אלי פאראן: צריך לבחון את זה.

<בשארה אלי פאראן: אם אתה נותן את הזכות עד 4 חודשים, ואני נותן אותה עד 8 חודשים, אז ניתנות שעתיים.

<ענת מימון: השאלה אם זכות שניתנת במדינה נחשבת גם לפי הוראות פסקה 3.

<ענת מימון: ההסכם הקיבוצי מרחיב זכות שניתנת לפי חוק עבודת נשים.

<ענת מימון: זה נחשב לפי הוראת פסקה 3.

<ענת מימון: העובדת אינה נעדרת מעבודתה לפי הוראות פסקה 3.

<בשארה אלי פאראן: זה הסדר חד-צדדי שעשו.

<ענת מימון: אבל זה מכוח פסקה 3.

רועי פולקמן: אנחנו רוצים למנוע כפילות.

רועי פולקמן: אנחנו לא מקצרים פעמיים את יום העבודה, אנחנו מקצרים פעם אחת.

רועי פולקמן: אם יש שעת הורות, יש שעת הורות, ואז היא גוברת על השעה הנוספת מכוח שירות המילואים של בן הזוג.

רועי פולקמן: זה אמור להיות הנוסח?

<ענת מימון: כן.

רועי פולקמן: אם יש בעיה בנוסח, נתקן.

רועי פולקמן: זו המהות.

רועי פולקמן: ככל שאני מבין, כך החוק צריך להיות בנוי.

רועי פולקמן: אין פה כפילות.

רועי פולקמן: מה ההבדל בין גיל 12 ל-13?

רועי פולקמן: האם זה אומר שמגיל 12 עד 13 אתה יכול לקבל רק שעת מילואים, לא שעת הורות?

רועי פולקמן: מה מקבלים עד גיל 12?

<בשארה אלי פאראן: הזכות להיעדרות.

<בשארה אלי פאראן: עד גיל 12 מממשים את זה.

רועי פולקמן: למה לא לעשות התאמה?

רועי פולקמן: מאיפה נוצר כאן ה-13?

<ענת מימון: חבר הכנסת שהגיש את ההצעה ביקש שזה יהיה עד גיל 13.

רועי פולקמן: יש איזה היגיון שיהיה תיאום.

<בשארה אלי פאראן: עד גיל 12 מקבלים שעה, ומעל גיל 12 מתחילים לקצר את זה.

<בשארה אלי פאראן: יש איזה רציונל שבנוי בתקשי"ר.

<בשארה אלי פאראן: זה היה בצוות תומך משפחה.

<בשארה אלי פאראן: הוא המליץ להרחיב את הזכות הזאת.

<ענת מימון: אין חובה שתהיה התאמה מלאה בין הזכות להיעדר מכוח שעת הורות לזכות להיעדר מכוח שירות מילואים.

<ענת מימון: יכולות להיות תקופות שונות.

רועי פולקמן: צריך לשקול את זה.

רועי פולקמן: ברור שהמספר לא מבוסס על היגיון מדעי מדויק.

<מאיה טאוסיג: אין לי את עמדת השר לגבי הקיצור מ-6 ל-5 ימים.

<מאיה טאוסיג: אחד הדברים שנלקחים בחשבון זה הסכמות בין מעסיקים לעובדים.

<מאיה טאוסיג: אני מבינה שיש התנגדות של המעסיקים ושל האוצר.

<מאיה טאוסיג: אולי בכל זאת כדאי שהממשלה תשקול את הנושא הזה של הקיצור.

רועי פולקמן: תמיד יש דו-שיח.

רועי פולקמן: הכנסת סוברנית לשנות דברים.

רועי פולקמן: לממשלה יש את הכלים שלה להתמודד עם שינויים.

רועי פולקמן: היום נצביע על 5 ימים.

רועי פולקמן: אנחנו לא מסיימים את החוק הזה היום, זה עדיין לא סוף פסוק.

רועי פולקמן: אני אעביר לחבר הכנסת כבל את ההערות.

רועי פולקמן: נשמעו פה דברי טעם.

רועי פולקמן: דובר כאן על הכפלה של הימ"מים, שזה דבר שהיה לי חדש.

רועי פולקמן: הדבר ייבדק.

רועי פולקמן: אם צריך, נתקן את זה.

<ליאור גרוסמן: הצעת החוק הייתה אמורה להיות בתיאום עם האוצר.

<ליאור גרוסמן: אני לא מבינה איך נעשה שינוי כזה.

רועי פולקמן: חבר הכנסת כבל אמר לי שזה תואם.

<ליאור גרוסמן: זה לא תואם.

<ליאור גרוסמן: זה בניגוד מוחלט לעמדת הממשלה.

רועי פולקמן: קורה.

רועי פולקמן: שמענו על הפרדת הרשויות.

<ליאור גרוסמן: אני מבהירה את עמדת הממשלה בנושא.

רועי פולקמן: לגיטימי.

רועי פולקמן: אנחנו יכולים לאשר גם ללא הסכמת הממשלה, כיוון שהחוק הוא חוק שמקדם חבר הכנסת איתן כבל.

רועי פולקמן: אנחנו נקדם אותו כרגע בקריאה ראשונה.

רועי פולקמן: הסיכומים עם הממשלה יהיו בהתאם למה שהוגדר.

<עומר: חשוב לוודא שאם יש משפחות חד מיניות שבהן אחד מבני הזוג יוצא למילואים, בן הזוג שנשאר יקבל את הזכויות שלו.

רועי פולקמן: האם יש כוונה לגעת בחוק עבודת נשים בנושא הזה של בני אותו מין?

רועי פולקמן: זה נושא שנידון?

<מאיה טאוסיג: אני לא יודעת.

רועי פולקמן: זה נושא שנצטרך להעלות אותו.

<יפעת גרינפלד: אנחנו מבקשים לגלות התחשבות במקרים בהם בני זוג של שוטרים שמועסקים בשירות המדינה נדרשים לגמישות בשעות העבודה בשל עבודה מאומצת בשעת חירום.

<יפעת גרינפלד: אנחנו מבקשים להוסיף את השוטרים בתקופות שהוגדרו כשעות חירום, לאו דווקא בצו 8.

<ענת מימון: את מבקשת שבת הזוג של שוטר בתקופת חירום תוכל להיעדר שעה?

<יפעת גרינפלד: כן.

<יפעת גרינפלד: רק לפני שבועיים היו לנו מקרים כאלה.

רועי פולקמן: גם בעיתות חירום השוטר לא נעדר 5 או 6 ימים רצופים מביתו.

רועי פולקמן: אני לא מפחית מהמאמצים האדירים שעושים שוטרי משטרת ישראל בלא מעט אירועים.

רועי פולקמן: השורה התחתונה כאן אומרת שבן הזוג לא נמצא בבית 5 או 6 ימים רצופים, עם כל המשמעויות של זה – ארגון, קניות וכו'.

רועי פולקמן: אם זה הרף, מה זה רלוונטי למשטרה?

רועי פולקמן: אני מניח שברוב המקרים אין את הסיטואציה הזאת.

רועי פולקמן: גם אם השוטר עובד משמרת של 48 שעות, לאחר מכן הוא מגיע הביתה.

<יפעת גרינפלד: יכולים להיות גם כמה ימים.

רועי פולקמן: 5 ימים רצוף שוטר לא יהיה בבית?

רועי פולקמן: באיזה אירוע זה קורה?

<אביטל סמפולינסקי: נוצר מצב מצחיק בו המשטרה מבקשת להחריג את עצמה במצב שבן הזוג של השוטר במילואים, אבל לגבי בן זוג שמועסק על ידי מעסיק אחר - -

רועי פולקמן: אני מציע לבחון את זה.

רועי פולקמן: תבחנו מה התיקון שאתם רוצים, כי לי זה נראה פחות רלוונטי.

רועי פולקמן: זה לא שירות מילואים.

רועי פולקמן: היעד של החוק הזה הוא שירות מילואים בצבא ההגנה לישראל.

רועי פולקמן: היחס אליכם הוא כאשר בן הזוג של השוטר עושה מילואים.

רועי פולקמן: זה נראה לי המקום היחיד.

<יפעת גרינפלד: זה יחול בכל מקרה.

רועי פולקמן: זה נראה לי האירוע.

<סיגל סודאי: אנחנו מבקשים שהעובדת תציג בפני המעסיק שלה את זימון המילואים של בן הזוג.

<סיגל סודאי: היינו רוצים שזה יהיה במסגרת החוק.

רועי פולקמן: אני אתייעץ עם חבר הכנסת כבל.

רועי פולקמן: במחלת ילד הגדרנו בצורה מפורשת איך נראה האישור.

רועי פולקמן: אני לא חושב שיש בעיה לעשות את זה גם פה.

רועי פולקמן: אני מציע שיהיה מנגנון לגבי איך נראית ההודעה.

<אופיר קבילו: יש צו קריאה למילואים

רועי פולקמן: בסדר.

<יונת ריין ספיר: צריך לראות איך מכניסים שעת חירום, שאז אין צו.

<יונת ריין ספיר: אני מניחה שהמשק רתום בשעת חירום, אבל כדאי להכניס את זה.

רועי פולקמן: ההמלצה היא שנכניס הערה שאומרת שיציגו למעסיק צו מילואים.

רועי פולקמן: בצו 8 אין בהכרח צו מילואים.

<יונת ריין ספיר: גם אין לו דד ליין, לא יודעים כמה זה יהיה.

<סיגל סודאי: אפשר להביא את זה גם בדיעבד.

<סיגל סודאי: אם לא, ינכו מהשכר.

<אופיר קבילו: יש מספיק אישורים לחייל המילואים.

<אופיר קבילו: יש את הזימון, יש את האישור על כך שהוא סיים את שירות המילואים.

רועי פולקמן: אני מציע שנגדיר שמציגים את צו המילואים, או את האישור על ביצוע שירות המילואים בתום שבועיים מתום השירות.

<סיגל סודאי: יכול להיות שבשלב הזה נשאיר שהיא תציג בפניו אישור המעיד על שירות המילואים.

<סיגל סודאי: בשלב הבא, אם נראה צורך, נפרט איזה סוג אישור.

<סיגל סודאי: יכול להיות שבתקנות יצטרכו - -

רועי פולקמן: לא נראה לי שצריך פה תקנות.

רועי פולקמן: אין בעיה להביא את האישור עד זמן מסוים מתום שירות המילואים הפעיל.

<ענת מימון: תקנות יכולות לדבר על כמה מראש היא צריכה למסור.

רועי פולקמן: אני מאוד לא אוהב חוק עם תקנות.

רועי פולקמן: זה יכול לייצר אי בהירות למעסיקים ולעובדים.

<אביטל סמפולינסקי: יכול להיות שגם עם אישור עדיין יהיה בלבול במשק.

<אביטל סמפולינסקי: באמצעות תקנות אפשר להוציא טופס הודעה.

<אביטל סמפולינסקי: זו לא סמכות חובה, זו סמכות רשות.

<אביטל סמפולינסקי: היא משאירה איזו סמכות לסדר משהו שאולי הוא לא מובן.

רועי פולקמן: אפשר לעשות את זה כשסתום.

רועי פולקמן: החוק יאמר מה מציגים.

רועי פולקמן: אם צריך, נשאיר שסתום של תקנות שייקבעו במידת הצורך.

רועי פולקמן: החוק אומר שיוצג אישור.

רועי פולקמן: האישור למעסיקים יהיה צו המילואים, או אישור על השירות.

רועי פולקמן: לחייל מילואים יש את כל האישורים.

<אלירן ביתן: לגבי אישור על המילואים, עדיף שיהיה משהו קל וזמין למשרת המילואים.

רועי פולקמן: כל אישור רשמי של הצבא יהיה מקובל .

<אלירן ביתן: העניין של ה-5 ימים זה תיקון שחשבנו שמאוד נכון להכניס.

<אלירן ביתן: מה מטרת החוק?

<אלירן ביתן: מטרת החוק היא לעזור לבני או בנות זוג של המשרתים במילואים קרביים.

<אלירן ביתן: בדרך כלל חיילים עושים אימון מיום ראשון עד חמישי.

<אלירן ביתן: אין אימון ביום שישי.

<אלירן ביתן: אם הצעת החוק היא לעזור לבני או בנות הזוג, אז 5 ימים רצופים זו תקופה שהיא לא קטנה.

<אלירן ביתן: זה משהו שקורה בתדירות מאוד גבוהה.

<אלירן ביתן: אני מאוד מחזק את זה.

<אלירן ביתן: אין דבר כזה 6 ימים.

רועי פולקמן: המטרה היא מיצוי זכויות, לא שתהיה זכות ולא ישתמשו בה.

רועי פולקמן: יציג לנו משרד האוצר נתונים.

<ליאור גרוסמן: הגידול בעלויות הופך את זה להצעת חוק תקציבית.

<ליאור גרוסמן: לא עומד לזה מקור, זה לא תואם עם האוצר.

<אביטל סמפולינסקי: לפני רגע נציגי המדינה הבהירו שלכל האימהות לילדים עד גיל 12 יש שעת היעדרות.

<אביטל סמפולינסקי: את הדבר הזה לקחתם במסגרת העלות התקציבית?

<ליאור גרוסמן: אני מתייחסת להיעדרות אך ורק בימי המילואים.

<אביטל סמפולינסקי: היא נעדרת היום במסגרת ההסכם הכללי של שעת ההנקה, שזה דבר שחל אם יש לה ילד עד גיל 12.

<אביטל סמפולינסקי: היא לא תקבל עוד שעה על עניין המילואים.

<אביטל סמפולינסקי: אין כפילות של הדבר הזה.

רועי פולקמן: הטענה היא לא על הכפילות.

<ליאור גרוסמן: אני מתייחסת לגידול של ימי המילואים מ-5 ל-6 ימים.

רועי פולקמן: אביטל העלתה פה סוגיה.

<ליאור גרוסמן: הסוגיה של אביטל רלוונטית גם במקרה הראשוני.

רועי פולקמן: המקום היחידי שבו את יכולה לטעון לעלות תקציבית הוא כאשר זה חל על עובדי המדינה.

רועי פולקמן: הטענה אומרת שממילא כל הורה לילד עד גיל 12 מקבל שעת הורות.

רועי פולקמן: לחוק הזה, בכל תרחיש שלו, אין עלות על תקציב המדינה.

רועי פולקמן: אנחנו מתקנים את הנוסח כך שזה יהיה עד גיל 12.

רועי פולקמן: לחוק הזה יש 0 עלות לקופת המדינה.

<ליאור גרוסמן: מאחר וזה נושא שעכשיו העליתם ולא יכולנו לעשות את התחשיבים - -

<לאה ורון: הכנסת איננה עובדת אצל הממשלה.

<לאה ורון: היא הריבון, היא מחוקקת את החוקים.

<לאה ורון: אתם יכולים לתמוך, אתם יכולים להתנגד, אתם יכולים לעבוד בשיתוף פעולה.

<לאה ורון: תאמרי שאת לוקחת על עצמך לבדוק את המשמעות התקציבית.

<ליאור גרוסמן: אני אשמח לבדוק את העלות התקציבית.

<ליאור גרוסמן: היינו שמחים שהיו עושים את התיאום הזה איתנו מלכתחילה.

רועי פולקמן: לאור מה שתואר פה מנציבות שירות המדינה, לחוק הזה אין עלות תקציבית.

רועי פולקמן: כל הורה לילד עד גיל 12 מקבל היום שעת הורות.

רועי פולקמן: לחוק הזה, בין אם נכתוב 4,5,7 או 10 ימים, אין עלות תקציבית לקופת המדינה.

<ליאור גרוסמן: נבדוק את הנושא.

רועי פולקמן: אנחנו נצביע על סעיף (א) עם העניין של 5 ימים וגיל 12.

רועי פולקמן: אני מבקש מליאור לבדוק את המשמעות של העלות על קופת המדינה.

רועי פולקמן: אני חושב שאין כאן עלות, בגלל שעת ההורות, לא בגלל ה-5 או ה-6 ימים.

רועי פולקמן: על עובדי המדינה אין משמעות.

רועי פולקמן: זה לא נוגע בקופת המדינה.

רועי פולקמן: הדיון מול המעסיקים הוא דיון אחר.

<מוריה ברבי: העלויות הן על המעסיקים.

רועי פולקמן: אני חולק על התזה של המעסיקים.

מרדכי יוגב: אני צמצמתי את החוק רק לצו 8.

רועי פולקמן: גם אני הגשתי הצעה כזאת.

מרדכי יוגב: העניין של שעת ההורות נותר בעינו.

רועי פולקמן: גם אני הגשתי על צו 8, אבל חבר הכנסת איתן כבל הגיע להבנות רחבות יותר.

מרדכי יוגב: אין התחשבות באישה שכשהיא נאלצת להיעדר מעבודתה יהיה לה תגמול.

רועי פולקמן: התגמול הוא בשעת ההיעדרות.

מרדכי יוגב: את זה הגשנו בלי קשר, זה היה דבר מקביל.

רועי פולקמן: על התגמול אין הסכמות.

<ענת מימון: רצית שהתגמול ישולם מקופת המדינה, לא ייפול על המעסיקים?

מרדכי יוגב: כן.

רועי פולקמן: אתה מדבר על תגמול לאימא?

מרדכי יוגב: אם האישה נאלצת להימנע מללכת לעבודתה כי יש ילד חולה, צריך שיהיה לה שיפוי.

רועי פולקמן: הייתה הסכמה עם חבר הכנסת כבל שזה לא יהיה.

רועי פולקמן: שעת ההיעדרות הזאת זו בירוקרטיה מסובכת.

רועי פולקמן: המעסיקים במדינת ישראל אמרו שתפקידם להירתם למאמץ הלאומי של חיילי המילואים.

רועי פולקמן: יש פה שיח עקרוני.

רועי פולקמן: אחוזים גדולים מהמעסיקים נוהגים ככה בפועל, אפילו יותר מכך.

רועי פולקמן: אם הבעל ישרת x ימים במילואים, המעסיקים יגלו גמישות בעוד דרכים.

רועי פולקמן: הדיון על התגמול מיותר.

מרדכי יוגב: היינו צריכים לצמצם בעוד דו-שיח אחד, להגיד שאם נקרא בעל לצו 8, ניתן למשפחה 24 שעות.

רועי פולקמן: זה חוק אחר.

רועי פולקמן: החוק פה אומר שאם הבעל משרת במילואים, אשתו תקבל שעת היעדרות.

רועי פולקמן: אתה רצית שחייל המילואים יקבל.

רועי פולקמן: זה נוסח החוק.

רועי פולקמן: הסיכום שהגיעו אליו הוא יותר טוב ממה שביקשת.

רועי פולקמן: השורה התחתונה – מקבלים.

מרדכי יוגב: אם צריכה אישה להתארגן כי הבעל - -

רועי פולקמן: היא קיבלה שעת היעדרות.

מרדכי יוגב: שעת היעדרות לא מספיקה להתארגן.

רועי פולקמן: זה חוק נפרד.

רועי פולקמן: יש שתי אפשרויות.

רועי פולקמן: אופציה אחת, שלא תמזג את הצעת החוק, תשאיר אותה לדיון.

רועי פולקמן: אופציה שנייה, שתציע הסתייגות לקראת קריאה שנייה ושלישית.

רועי פולקמן: כרגע זה אירוע חדש, אין על זה הסכמות.

רועי פולקמן: זה אירוע אחר ממה שסוכם.

מרדכי יוגב: אני מציע את זה כהסתייגות.

<ענת מימון: לקריאה ראשונה אין הסתייגות.

רועי פולקמן: לקריאה שנייה ושלישית.

<ענת מימון: נמצאות על שולחן הוועדה 3 הצעות חוק.

<ענת מימון: הצעת החוק הראשונה היא פ/3255/20, של חבר הכנסת איתן כבל וחברי כנסת נוספים.

<ענת מימון: הצעת חוק נוספת היא פ/3288/20, של חבר הכנסת מרדכי יוגב וחברי כנסת נוספים.

<ענת מימון: הצעת החוק השלישית היא פ/3471/20, של חבר הכנסת איל בן-ראובן ועוד חברי כנסת.

<לאה ורון: מה עם הצעתו של חבר הכנסת חזן – פ/1710/20?

<ענת מימון: היא נשארת על שולחן הוועדה.

<ענת מימון: אנחנו ממזגים 3 הצעות.

<ענת מימון: אנחנו ממזגים לפי סעיף 79(ג) לתקנון.

רועי פולקמן: מי בעד מיזוג הצעות החוק?

רועי פולקמן: בעד – פה אחד

רועי פולקמן: נמנעים – אין

רועי פולקמן: אני מעלה להצבעה את פסקה (6)(א) מתוך סעיף 1.

<ענת מימון: עם ההערה לגבי אישור, ועם ההערה לגבי כך שהשר רשאי לקבוע הוראות נוספות לעניין מסירת הודעה.

<ענת מימון: לגבי (5), אנחנו נבדוק אם צריך הרחבה נוספת בעקבות ההסכמים הקיבוציים שנעשו.

רועי פולקמן: מי בעד?

רועי פולקמן: בעד – פה אחד

רועי פולקמן: נמנעים – אין

<ענת מימון: (ב) בפסקה זו, "עובד בעל מחויבות משפחתית" – עובד שלילד הנמצא עמו טרם מלאו 13 שנים.

רועי פולקמן: אצלכם הנוהל הוא 12?

<בשארה אלי פאראן: נמוך מ-12.

רועי פולקמן: הכוונה היא להתאים את זה לנהוג בשירות המדינה.

<אביטל סמפולינסקי: כל עוד הוא בן 12 הוא יקבל.

<ענת מימון: אז זה טרם מלאו לו 13.

רועי פולקמן: שיהיה טרם מלאו לו 13.

רועי פולקמן: אני מבקש מליאור ומאנשי נציבות שירות המדינה לחזור אלינו עם אמירה אם זה פתר את כל האירוע.

רועי פולקמן: אנחנו מבינים שממילא אין כאן שום תוספת לנהוג בשירות המדינה הישראלי.

רועי פולקמן: עם עובדי המדינה לא הטבנו בשום דבר.

רועי פולקמן: לפחות שיפרנו את מצבם של העובדים שאינם עובדי שירות המדינה.

<ענת מימון: (ג) הוראות פסקה זו יחולו גם על עובד בעל מחויבות משפחתית, שבת זגו שוהה בשירות מילואים, בשינויים המחויבים.

<ענת מימון: (ד) ההיעדרות המותרת בהתאם להוראות פסקה זו היא בנוסף להפסקות על פי חוק שעות עבודה ומנוחה, תשי"א-1951, ואין מנכים אותה משכר עבודה.

<אביטל סמפולינסקי: ב-(ג) לא צריך את המילים "בעל מחויבות משפחתית", נכון?

<ענת מימון: כן, זה עניין ניסוחי.

יעקב פרי: מה זה "עובד בעל מחויבות משפחתית"?

<ענת מימון: זה עובד שיש לו ילד עד גיל 13.

<ענת מימון: זה יחול על עובד שבת זוגו נמצאת במילואים.

<ענת מימון: יכול להיות שלא צריך לכתוב את המילים "עובד בעל מחויבות משפחתית", כי כל הפסקה חלה, כולל התנאי של גיל 13.

רועי פולקמן: אני מעלה להצבעה את סעיפים קטנים (ב), (ג) ו-(ד).

<לאה ורון: חבר הכנסת יוגב מצביע במקום חברת הכנסת שולי מועלם.

רועי פולקמן: מי בעד?

רועי פולקמן: בעד – פה אחד

רועי פולקמן: נמנעים – אין

רועי פולקמן: אישרנו את הצעת החוק לקריאה ראשונה.

רועי פולקמן: בפעם הבאה נדון בהחרגה של ארגוני הביטחון – השירות, המוסד והמשטרה - בכל מה שנוגע לסוגיית מצבי חירום.

רועי פולקמן: אנחנו נבדוק את העלויות על שירות המדינה, אם יש לחוק הזה משמעויות תקציביות.

רועי פולקמן: ליאור תביא את התשובות.

רועי פולקמן: אנחנו נבדוק מה המשמעויות של השינוי מ-6 ל-5 ימים.

רועי פולקמן: הגורם היחידי שזה משפיע עליו הוא המגזר העסקי.

רועי פולקמן: אין לזה שום השלכות על הממשלה.

רועי פולקמן: הבקשה היא, ליאור, שעד סוף פברואר תגידו את עמדתכם בעניין הזה.

<ענת מימון: הם צריכים למסור הערכת עלות תקציבית לפני הדיון.

<ענת מימון: אנחנו מציינים את זה בדברי ההסבר.

רועי פולקמן: אני אמרתי שאין.

רועי פולקמן: החוק יקודם ללא עלות.

רועי פולקמן: אם תהיה הוכחה שיש עלות, ליאור תעביר לוועדה.

<ליאור גרוסמן: נקודת המוצא שלנו הייתה עלות, אבל נבדוק את הנושא.

מרדכי יוגב: אני הצעתי שבמהלך שירותו בצו 8 תוכל בת הזוג לקבל יום אחד היעדרות לצורך התארגנות.

מרדכי יוגב: מה המשמעות של יום אחד של היעדרות מבחינה תקציבית?

<לאה ורון: ליאור, את חייבת לנקוב במספר.

רועי פולקמן: מה שחבר הכנסת מרדכי יוגב שואל זה נושא אחר שלא נדון פה.

<ליאור גרוסמן: זה לא קשור להצעת החוק.

מרדכי יוגב: זה קשור להצעת החוק שלי.

רועי פולקמן: זה באופן מסוים קשור.

רועי פולקמן: אני מסכים שזה לא בליבת החוק הזה.

רועי פולקמן: אפשר יהיה לטעון שזה נושא חדש.

רועי פולקמן: גם אני הצעתי הצעה על צו 8, אבל חבר הכנסת כבל אמר לי שהוא הגיע להבנות עם המעסיקים ועם הממשלה על משהו רחב יותר.

רועי פולקמן: אם היינו אומרים רק צו 8, לאף אחד כאן לא הייתה בעיה, כי צו 8 זה בהיקפים הרבה יותר קטנים, זה משהו נדיר.

רועי פולקמן: הדיון אם נותנים מענה בחוק הזה גם לצו 8 הוא מחוץ לחוק כפי שהוגדר כרגע.

רועי פולקמן: אני מבקש מהממשלה ומהמעסיקים להגיד מה הם חושבים, כאשר לקראת קריאה שנייה ושלישית נחליט.

רועי פולקמן: לקראת הדיון הבא נבחן גם את סוגיית צו 8.

<עופר ישראלי: אני מברך על הפעילות של חברי הכנסת לקידום המעמד של אנשי המילואים.

<אלירן ביתן: אולי בפעם הבאה תתנו את הדעת שגם נשים עצמאיות יוכלו ליהנות מהשעה הזאת.

<אלירן ביתן: אולי אפשר לחשוב על הטבת מס, משהו בסגנון הזה.

<אלירן ביתן: צריך לבדוק את ההיקפים.

רועי פולקמן: כל החוק הזה עוסק בשכירים.

רועי פולקמן: אם בת הזוג היא עצמאית, מה תהיה שעת ההיעדרות שלה?

רועי פולקמן: אין לה כרטיס.

רועי פולקמן: זה דיון אחר.

רועי פולקמן: על זה שהצורך קיים אין ויכוח, אבל גם על כך שזה תפוז וזה תפוח אין ויכוח.

רועי פולקמן: בוא נחשוב ביחד על משהו אחר.

רועי פולקמן: אני מודה על הקשב.

רועי פולקמן: ארגוני המעסיקים והממשלה, אנחנו נקיים דיון מעמיק על הסוגיות שהעליתם לקראת קריאה שנייה ושלישית.

רועי פולקמן: תודה רבה, הישיבה נעולה.